NaiveNeuron/SloPal huggingface dataset:
Šeliga, Juraj, podpredseda NR SR (2020-07-24):
Musím povedať, pán poslanec, že to je unikátny dôvod na odvolanie premiéra. Pán poslanec Taraba, nech sa páči.
Gabániová, Darina, poslankyňa NR SR (2015-04-23):
Ďakujem. Dovoľte malý exkurz do minulosti. V rokoch 2001 – 2002 prišli pri krachu Hydrostavu o prácu tisíce zamestnancov a živnostníci nedostali ani korunu. Vtedy sa dve pravicové vlády Mikuláša Dzurindu o nich nestarali, či prežijú. Ale v roku 2005 reagovali zákonom. Zákon o reštrukturalizácii bol prijatý v roku 2005 výlučne hlasmi vtedajšej pravice, pravicovej koalície Mikuláša Dzurindu. Ďalšiu novelizáciu zákona prijala Národná rada za vlády Ivety Radičovej, kde sa v dôvodovej správe uvádza, „hlavným cieľom novelizácie tohto zákona je posilniť postavenie zabezpečených veriteľov“. Zabezpečeným veriteľom podľa dikcie zákona sú iba banky, teda nie drobní veritelia, čiže živnostníci a malí podnikatelia, ktorí sa tak dostávajú v porovnaní s bankami do nerovnoprávneho postavenia. Bolo to pravicové riešenie ako vystrihnuté z čítanky o divokom kapitalizme, nech sa veľkí nasýtia a malým nech zdochne koza. Na zodpovedných vládnych postoch vtedy stál podpredseda vlády a minister financií Ivan Mikloš, minister vnútra Daniel Lipšic a ministerka spravodlivosti Lucia Žitňanská. Zaujímavé je, že dnes práve títo poslanci v parlamente obviňujú vládu Roberta Fica za stav, ktorý sami spôsobili. Myslím legislatívny stav. Ostatné netreba už ďalej hovoriť.
Figeľ, Ján, podpredseda NR SR (2015-11-24):
Pán kolega, pokračujeme v rozprave. Nech sa páči.
Simon, Zsolt, poslanec NR SR (2014-11-10):
Ďakujem pekne. Pán kolega Frešo, snáď by som ťa doplnil len o jednu skutočnosť. My dnes tu nielen nie sme len preto, lebo SMER a jeho nominanti sa snažia priživiť na úkor pacientov v tejto krajine. Táto schôdza, trošku predĺžená, je aj o charaktere tejto krajiny, je o charaktere, kam sme sa dostali. Aj správanie sa kolegov zo SMER-u, ale aj to, že Robert Fico nesedí v tejto sále, nasvedčuje, ako keby členstvo v politickej strane SMER alebo krytie politickej strany SMER bolo viac ako zákony v tejto krajine. Že si oni môžu dovoliť všetko, o tom svedčí aj to krátke video rapera Ega. Ja by som bol nesmierne zvedavý, čo na to spolužiak Roberta Fica, generálny to prokurátor, ako sa pozerá on na to krátke video. Lebo to je o charaktere tejto krajiny, ale rovnako keď Robert Fico sa tu bojí posadiť na svoje kreslo a pozerať sa nám opozícii, ktorí reprezentujeme voličov, ktorí nás sem do tejto Národnej rady dostali, tak ako sa postaví a bude sa pozerať občanom tejto krajiny a vysvetľovať im, ako odchádzajú peniaze miesto liečenia pre zisky do firiem. Kúpi tri cétečká miesto jedného, to nie je marža, to je úžera. A práve preto by Robert Fico tu mal sedieť. Keď odvolávali Radičovú, tak Robert Fico nakydal na pani Radičovú nesmierne veľa. Ale tá krehká dáma sedela a pozerala sa zoči-voči opozícii a vytrpela si. Ale dnes vysvetľovať, že Robert Fico si robí nejakú inú robotu, jeho psou povinnosťou je sedieť v tejto Národnej rade. Pán kolega, snáď toľko k tomu, že Robert Fico sa bojí občanov... (Prerušenie vystúpenia časomerom.)
Kollár, Boris, predseda NR SR (2020-09-22):
Prosím, prezentujme sa a hlasujme. (Hlasovanie.) Prítomných 143 poslancov, za 103, proti žiadny, zdržalo sa 40. Konštatujem, že sme tento návrh schválili. Opäť poprosím pani poslankyňu Annu Miernu, aby uviedla hlasovanie o bode 38 schváleného programu, ktorým je prvé čítanie o návrhu skupiny poslancov na vydanie zákona, ktorým sa dopĺňa zákon 145/1995 Z. z. o správnych poplatkoch (tlač 215). Nech sa páči, pani poslankyňa, máte slovo. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov , tlač 215.)
Sulík, Richard, predseda NR SR (2011-07-11):
Pán poslanec Dostál ako ďalší rečník. Máte to na viac ako 5 minú? (Reakcia poslanca Dostála.) Na viac. Prepáčte mi, pán poslanec, nech sa páči, pán Brocka s reakciou na faktické poznámky.
P. Hrušovský, podpredseda NR SR: (2002-06-20):
Nech sa páči, pán poslanec. P. Brňák, poslanec: Ďakujem pekne, pán predsedajúci. Keďže predpokladám, že na záver tohto bodu bude prijaté nejaké uznesenie, ktorým sa táto informácia zrejme zoberie na vedomie, ja si dovolím už v tejto chvíli formulovať jeden dodatok k tomu návrhu uznesenia v tom smere, že „Národná rada Slovenskej republiky žiada generálneho prokurátora, aby ešte počas 61. schôdze Národnej rady Slovenskej republiky dňa 28. 6. 2002, t. j. na budúci piatok, o 9.00 hodine podal Národnej rade Slovenskej republiky informáciu o stave šetrenia podozrenia zo spáchania trestného činu v predmetnej kauze“. Myslím si, že treba ísť v ústrety predsedovi vlády pánovi Dzurindovi, ktorý aj tu veľmi razantne a vehementne vystúpil, že si splnil svoju povinnosť v tom smere, že inicioval na prokuratúre takýto postup z možného porušenia práva, možného porušenia zákona. Myslím si, že by sme mali vyhovieť tejto požiadavke pána premiéra a umocniť ju aj našou požiadavkou vo vzťahu ku generálnemu prokurátorovi, keďže ide o kauzu, ktorá je značne citlivá a do istej miery zaujíma túto spoločnosť širšie ako iba v nejakom úzkom vymedzenom rozsahu. Takže toto je môj návrh, ktorým sa prípadne, ak Národná rada uzná za vhodné, doplní konečné uznesenie, o ktorom sa bude hlasovať v tomto parlamente. Ďakujem.
Mikloško, Jozef, poslanec NR SR (2014-12-11):
Ďakujem, pán minister, ste mi to vyčerpávajúco vysvetlili. Nevedel som, že je tá možnosť, teda aj keď je obmedzená. Na druhej strane si myslím, že nejde len o nejakú závislosť alebo o nejaké peniaze, ale keď je niekto doma a môže sa venovať svojmu ťažko zdravotne postihnutému, iste to neni ľahká situácia pre celú rodinu. Ak by bol ochotný to z rodiny robiť, tak sa mi zdá, že by tej empatie a starostlivosti mohlo byť viacej voči nemu a nebolo by to také vždy snáď, nie vždy, ale niekedy úradné a niekedy aj s konfliktami s tými domácimi príslušníkmi. Samozrejme, na toto majú poukázať ľudia, ktorí sú blízko tohto. Mám takú pripravenú novelu, ktorá by toto mohla navrhnúť. Nevedel som, že už aj teraz je tá možnosť, aj keď nie v takom rozsahu, ako sme si to my predstavovali. Tak skôr sa opýtam teda ešte ako poslednú otázku: Myslíte, že je nejaký priestor pre novelu, ktorá by dala väčší priestor práve rodinným príslušníkom, ktorí by asistovali pri ťažko zdravotne postihnutých doma?
M. Číž, podpredseda NR SR: (2008-05-14):
Slovo má pani poslankyňa Mušková, pripraví sa pán poslanec Novotný. Registrujem aj prihlášku do rozpravy pani spravodajkyne.
Pčolinský, Peter, podpredseda NR SR (2023-03-14):
Pani poslankyňa Romana Tabák.
P. Paška, predseda NR SR: (2009-06-30):
(Hlasovanie.) 76 prítomných, všetci boli za. (Potlesk.) Konštatujem, že sme schválili vládny návrh novely zákona č. 223/2001 Z. z. o odpadoch. Teraz ešte návrh uznesenia, pán spravodajca.
Paška, Pavol, predseda NR SR (2013-03-26):
Hlasujeme. (Hlasovanie.) 132 prítomných, 14 za, 106 proti, 7 sa zdržalo, 5 nehlasovalo. Návrh zákona sme nepostúpili do druhého čítania. Dámy a páni, odhlasovali sme všetky prerokované body. (Reakcia z pléna.) Pán poslanec Hlina?
P. Hrušovský, predseda NR SR: (2004-09-23):
V. Horák, poslanec: O návrhu zo spoločnej správy č. 1.
M. Kovačócy, poslanec: (2008-09-09):
Konštatujem, že uvedený návrh spĺňa z formálno-právnej stránky všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Vychádzajúc z oprávnení, ktoré na mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že uvedený návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky z 25. augusta 2008 č. 750 a podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre ľudské práva, národnosti a postavenie žien a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre obranu a bezpečnosť. Odporúčam, aby výbory predmetný vládny návrh zákona prerokovali v lehote do 20. októbra 2008 a gestorský výbor do 21. októbra 2008. Pán predseda, otvorte rozpravu.
Figeľ, Ján, podpredseda NR SR (2014-10-30):
Nech sa páči, Janka Šípošová.
Glváč, Martin, podpredseda NR SR (2016-05-24):
Na faktické poznámky bude reagovať pán poslanec Matovič.
Saloň, Marián, poslanec NR SR (2022-11-15):
Ďakujem veľmi pekne. Ja sa chcem poďakovať svojim opozičným kolegom za ich podporné stanoviská, prípadne aj rozširujúce myšlienky, ale využijem túto reakciu na pánov z koalície dvoch poslancov až zo štyroch, ktorí tu zostali, takže pôjdem odzadu. Pán poslanec Šefčík, policajný prezident nazval českých policajtov... (Reakcia z pléna.) No tých, ktorí tam boli na hranici, obvinil ich z nelegálneho pašeráctva, prevádzačstva cez sloven... česko-slovenskú hranicu. Pokiaľ ja viem, je to trestný čin. Tak nech to dotiahne do konca, keď to je tak. Českí policajti, resp. české ministerstvo vnútra sa ospravedlnilo, že áno, v jednom prípade sa to stalo, že boli 200 metrov tuším na našom území. Beriem. Ale keď chcete ísť rokovať do Českej republiky s českou vládou, a o tom, aby Česi skončili kontroly na svojich hraniciach, tak predsa nemôžem na nich deň predtým zaútočiť, že sú prevádzači. (Reakcia z pléna.) Ale tak idem nejakou diplomatickou cestou alebo si to vyrokujem rovno tam, ale nie, že predtým. Tak potom čo vyrokujem? Nič. Pán kolega Potocký, áno, som predsedom výboru na kontrolu činností SIS. Informácie každoročne Slovenská informačná služba dáva aj nášmu výboru, takisto ako Vojenské spravodajstvo a dostávajú tieto informácie o bezpečnostných rizikách v prípade nelegálnej migrácie cez akúkoľvek hranicu našu aj všetci príjemcovia zo zákona. Áno, je to tak. Maďarská hranica má 654 km. Z toho 338 km sú vodné toky. A, pán kolega Potocký, sme obidvaja východniari. Čo pôjdu tí ilegálni migranti cez balkánsku cestu, cez Kráľovský Chlmec do Česka? No nie. Tu sa budú motať na nejakom 10-20-kilometrovom úseku od Bratislavy po Komárno a budú sa snažiť niekde tuná v blízkych častiach dostať čo najbližšie k českej hranici a nebudú chodiť vrchom. Čiže netreba chrániť celých 650... (Prerušenie vystúpenia časomerom.)
Hrnčiar, Andrej, podpredseda NR SR (2017-10-18):
Končím možnosť nahlásiť sa s faktickými poznámkami. Dve faktické poznámky. Nech sa páči, pán poslanec Dostál.
Horváth, Zoltán, poslanec NR SR (2010-12-02):
Ďalej, prosím, dajte hlasovať o bodoch zo spoločnej správy 30, 31, 32, 37, 63 a 75.
Grendel, Gábor, podpredseda NR SR (2020-07-14):
Pani poslankyňa Hatráková.
Jurinová, Erika, podpredsedníčka NR SR (2014-05-13):
Nech sa páči, dávam slovo ďalšiemu prihlásenému rečníkovi, pánovi poslancovi Hlinovi.
Blaha, Ľuboš, podpredseda NR SR (2023-12-14):
Ďakujem pekne, pani ministerka. Pán Pročko, poprosím vás, upokojiť sa, pani ministerka zodpovedala vašu otázku, takže nekričte po nej, je to dáma, správajte sa slušne, prosím. A teraz bude ďalšia vaša otázka, tentokrát na ministra vnútra Slovenskej republiky pána Matúša Šutaja Eštoka, ktorého zastupuje pani ministerka Zuzana Dolinková. A táto otázka je v znení: „Pán minister, vláda sľubovala, že nebude brať ľuďom žiadne zo sociálnych dávok a vecí, ktoré pre nich boli zavedené v minulosti. Myslíte si, že zdvihnutie poplatkov pri registrácii auta, pri vybavovaní dokladov ako občianske, vodičské preukazy či pasy, alebo aj súdne poplatky a ďalších viac ako 900 poplatkov na úradoch nie je vyťahovanie peňazí ľuďom z peňaženiek? Tie poplatky rastú drastickým spôsobom o viac ako 50 a niektoré aj o 100 %. Je toto cesta, ktorú ste ľuďom spolu s Pellegrinim sľubovali?“ Nech sa páči, pani ministerka, môžte reagovať.
Sopko, Miroslav, poslanec NR SR (2017-04-04):
Takže ja len veľmi krátko. Ďakujem za síce krátku rozpravu, ale predsa. Chcel by som z tohto miesta naozaj požiadať všetkých poslancov v Národnej rade o podporu tohto môjho návrhu. Aj z toho dôvodu, že som ho konzultoval s množstvom odborníkov v oblasti, kde sa chcem poďakovať aj ministerstvu školstva, vedy, výskumu a športu za veľmi cenné pripomienky, keď som im ukazoval pôvodný návrh, taktiež za veľmi konštruktívne rokovanie na úrade podpredsedu vlády pre investície a informatizáciu a tiež aj za stanoviská, ktoré som dostal od mojej školskej organizácie, spomeniem napríklad Združenie základných škôl Slovenska. Verím, že podporou tohto návrhu naozaj spoločne urobíme jeden drobný krôčik, aby sme mohli odštartovať potom veľkú zmenu. Ďakujem.
Sloboda, Vladimír, poslanec NR SR (2017-11-30):
Ďakujem, Ondro, presne si asi zhrnul všetky tie podstatné body, ktoré boli v tomto návrhu zákona problematické. Hlavne som rád, že si na záver naozaj podal ten procedurálny návrh, pretože tak, ako je to postavené bez zapracovania tých pripomienok, ktoré mali v pripomienkovom konaní, tak naozaj by bolo nezmysel prijať túto novelu.
Glváč, Martin, podpredseda NR SR (2017-02-10):
Ďakujeme, pán poslanec. S faktickými poznámkami štyria páni poslanci.
B. Bugár, podpredseda NR SR: (2003-02-26):
Takže môžeme pristúpiť k prvému hlasovaniu. Návrh je, aby Národná rada prerokovala tento návrh v druhom čítaní. Nech sa páči, prezentujme sa a hlasujme o tomto návrhu. (Hlasovanie.) Prítomných  116 poslancov, za návrh 115, nehlasoval 1. Konštatujem, že Národná rada sa rozhodla, že tento návrh zákona prerokuje v druhom čítaní. Druhé hlasovanie, pán poslanec.
S. Janiš, poslanec: (2006-01-24):
Pani kolegyni Navrátilovej. No, to už je trošku také osobnejšie preto, lebo znova ste sa dobre ako nezávislí pod hlavičkou SF prezentovali spolu so Smerom, ale mňa to už ako vôbec neprekvapuje, vyše roka sme sedeli v jednom poslaneckom klube, dobre sa poznáme a dnes ako nezávislá poslankyňa vznášate námietky aj proti tomu, čo ste v poslaneckom klube podporovali, ale to je váš problém. Zrazu zo dňa na deň ste sa vyparili medzi nezávislých poslancov, odišli ste nielen zo strany, ale o 180 stupňov ste zmenili aj svoju názorovú orientáciu, takže ku vám len toľko. Pán kolega Jarjabek, my vedieme také rôzne diskusie v kuloároch a na chodbách, ja som veľmi rád, Dušan, že som trafil a že si ma pochopil, o čom to bolo a že si mi dal za pravdu.
Jurinová, Erika, podpredsedníčka NR SR (2012-10-24):
Ďakujem pekne, pán minister. Chcete, pán spravodajca zaujať stanovisko? Ďakujem. Prerušujem rokovanie o tomto bode programu. Pristúpime k druhému čítaniu o vládnom návrhu zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony . Vládny návrh zákona má parlamentnú tlač 186, spoločná správa výborov má tlač 186a. Nech sa páči, pán minister, predneste svoj návrh.
Danko, Andrej, podpredseda NR SR (2024-09-17):
Poslanec Hlina s reakciou na faktické.
Šeliga, Juraj, podpredseda NR SR (2021-02-03):
Panie poslankyne a páni poslanci, prosím, aby ste zaujali svoje miesto. (Ruch v sále.) Dámy a páni, tí ktorí chcete pokračovať v debate o vládnom návrhu zákona, ktorým sa mení a dopĺňa zákon č. 91/2019 Z. z. o neprimeraných podmienkach v obchode s potravinami, prosím, aby ste zaujali svoje miesta, a ostatných vás poprosím, aby ste opustili rokovaciu sálu. (Ruch v sále.) Pán minister Mičovský, nech sa páči, môžete pokračovať v prerušenom vystúpení. Pán poslanec Karahuta, nech sa páči na miesto pre spravodajcu s tým, že pán minister je v rozprave, ak naňho chcete reagovať, samozrejme, môžete cez faktické poznámky. Nech sa páči, pán minister. (Pokračovanie rokovanie o vládnom návrhu zákona, ktorým sa mení a dopĺňa zákon č. 91/2019 Z. z. o neprimeraných podmienkach v obchode s potravinami a o zmene a doplnení niektorých zákonov v znení zákona č. 198/2020 Z. z. , tlač 349.)
Cmorej, Peter, poslanec NR SR (2020-11-26):
Pán predsedajúci, dajte, prosím, hlasovať o tom, že Národná rada prideľuje predložený návrh zákona na prerokovanie ústavnoprávnemu výboru a Výboru Národnej rady pre sociálne veci, ďalej ako za gestorský, ďalej aby za gestorský výbor určila hlasovaním výbor pre sociálne veci a aby predmetný návrh zákona výbory prerokovali do 22. januára a v gestorskom výbore do 25. januára.
P. Miššík, poslanec: (2006-09-06):
Správu pridelil predseda Národnej rady Slovenskej republiky svojím rozhodnutím č. 21 z 27. júla 2006 na prerokovanie ústavnoprávnemu výboru, výboru pre obranu a bezpečnosť a výboru pre ľudské práva, národnosti a postavenie žien. Zároveň určil Ústavnoprávny výbor Národnej rady Slovenskej republiky za gestorský výbor. Ústavnoprávny výbor Národnej rady Slovenskej republiky uznesením zo 4. septembra 2006 č. 8 a výbor  pre ľudské práva, národnosti a postavenie žien uznesením  zo 4. septembra 2006 č. 8 odporučili Národnej rade Slovenskej republiky schváliť správu o činnosti prokuratúry Slovenskej republiky za rok 2005. Výbor pre obranu a bezpečnosť uznesením zo 4. septembra 2006 č. 5  odporučil Národnej rade Slovenskej republiky správu prerokovať. Gestorský výbor odporúča Národnej rade Slovenskej republiky správu o činnosti prokuratúry Slovenskej republiky za rok 2005 schváliť. Spoločná správa výborov bola schválená uznesením Ústavnoprávneho výboru Národnej rady Slovenskej republiky zo dňa 4. septembra 2006 pod č. 14. Pán podpredseda, prosím, otvorte rozpravu.
Jurinová, Erika, podpredsedníčka NR SR (2014-04-03):
Páni poslanci, prosím o kľud v rokovacej sále. Prepáčte. Prosím vás, nechajte dorozprávať pána spravodajcu.
Fico, Robert, poslanec NR SR (2022-06-23):
Ďakujem. Ak vláda nie je schopná ponúknuť Slovenskej republike nič, myslím si, že Národná rada Slovenskej republiky ako najvyšší orgán tohto štátu by mal k tejto vážnej situácii zaujať stanovisko, a preto by som navrhoval... (Ruch v sále. Prerušenie vystúpenia časomerom.)
Bugár, Béla, podpredseda NR SR (2016-09-07):
Nech sa páči, prezentujme sa a hlasujme. (Hlasovanie.) Prítomných 143 poslancov, za 118, proti 20, 5 sa zdržali. Návrh sme prijali. Ďalej.
Hrnčiar, Andrej, podpredseda NR SR (2018-06-18):
Štyri faktické poznámky. Nech sa páči, pán poslanec Uhrík.
A. Belousovová, podpredsedníčka NR SR: (2009-02-12):
Chcem sa ešte raz opýtať, či chce niekto využiť možnosť z poslancov prihlásiť sa ústne v rámci tohto bodu interpelácie poslancov. Ak nie, pýtam sa členov vlády, či chce niekto z nich odpovedať na interpelácie hneď teraz. Takže ak nie, vyhlasujem tento bod za skončený. Pán minister, takže, nech sa páči.
Pčolinský, Peter, podpredseda NR SR (2023-06-20):
Ďakujem pekne. Skôr ako otvorím rozpravu, dovoľte, aby som na balkóne privítal mimoriadneho a splnomocneného veľvyslanca Ukrajiny na Slovensku pána Myroslava Kastrana (potlesk) a poradcu pána veľvyslanca pána Stanislava Feskova. (Potlesk.) Teraz teda otváram rozpravu k tomuto, k tomuto bodu. Do rozpravy nemám žiadnu písomnú prihlášku. Pýtam sa, kto sa chce prihlásiť ústne. Uzatváram možnosť prihlásiť sa ústne. Jedna pani poslankyňa Majorová Garstková, nech sa páči. Pripomínam, že hlasovať budeme o sedemnástej.
Laššáková, Jana, podpredsedníčka NR SR (2012-07-25):
Pán poslanec Huba, prihlásili ste sa po tom, ako som uzavrela možnosť prihlásiť sa s faktickými poznámkami. Chcem sa opýtať, pán minister, chcete reagovať na faktické poznámky? Zapnite pána ministra! Ďakujem.
Puci, Róbert, poslanec NR SR (2015-05-28):
Ďakujem pekne. V rozprave vystúpili desiati páni poslanci, pán poslanec Mičovský podal návrh na uznesenie. Pán predseda, dajte, prosím, najprv hlasovať o návrhu uznesenia, ktoré je súčasťou prerokovaného materiálu, s tým, že Národná rada berie na vedomie informáciu o privatizácii Slovenských elektrární a postupe pri vypovedaní Zmluvy o prevádzke Vodnej elektrárne Gabčíkovo. (Hlasovanie o informácii o privatizácii Slovenských elektrární a postupe pri vypovedaní Zmluvy o prevádzke Vodnej elektrárne Gabčíkovo , tlač 1483.)
Žiga, Peter, podpredseda NR SR (2023-12-07):
Dobré ráno, kolegyne, kolegovia, otváram druhý rokovací deň 6. schôdze Národnej rady Slovenskej republiky. Na dnešnom rokovacom dni o ospravedlnenie požiadali pani poslankyňa Mačicová, z dôvodu práceneschopnosti pán poslanec Hellebrandt, Mikloško a pani poslankyňa Záborská. Na zahraničnej pracovnej ceste je pán poslanec Valášek. Pristúpime k prvému čítaniu o vládnom návrhu zákona, ktorým sa menia a dopĺňajú niektoré zákony v súvislosti s pomocou so splácaním úverov na bývanie. Vládny návrh zákona je pod tlačou 80, návrh na jeho pridelenie na prerokovanie výborom je v rozhodnutí č. 87. Prosím pána ministra financií, aby vládny návrh zákona uviedol. Nech sa páči, pán minister. (Rokovanie o vládnom návrhu zákona, ktorým sa menia a dopĺňajú niektoré zákony v súvislosti s pomocou so splácaním úverov na bývanie , tlač 80.)
P. Paška, predseda NR SR: (2009-11-04):
(Hlasovanie.) 77 prítomných, 76 bolo za, 1 sa zdržal. Konštatujem, že sme návrh pridelili výborom a určili lehoty na prerokovanie. Prerušujem rokovanie 42. schôdze. Budeme pokračovať zajtra o 9.00 hodine druhým a tretím čítaním o vládnom návrhu zákona, ktorý sme postúpili do druhého a tretieho čítania. Hlasovať o ňom, samozrejme, v prípade, že bude ukončená rozprava, budeme o 11.00 hodine. Odhlasovaním zajtra druhého a tretieho čítania tohto vládneho návrhu zákona ukončíme rokovanie o programe a poobede bude už len hodina otázok o 14.00 hodine, hodinou otázok ukončíme program 42. schôdze. Pán predseda výboru Burian.
Ďuriš Nicholsonová, Lucia, podpredsedníčka NR SR (2018-05-11):
Teraz otváram možnosť prihlásiť sa do rozpravy ústne. Končím možnosť prihlásiť sa do rozpravy. Prihlásili sa dvaja páni poslanci. Ako prvý vystúpi pán poslanec Pavelka, nech sa páči.
Dostál, Ondrej, poslanec NR SR (2018-09-12):
Pani poslankyňa Milanová, súhlasím, je dôležité pripomínať si toto výročie a je dôležité, aby aj ľudia na Slovensku vrátane detí vedeli viac o tom, čo je Martinská deklarácia. My, čo navrhujeme, aby sa 28. október stal trvalým štátnym sviatkom Slovenskej republiky, tým nespochybňujeme význam Martinskej deklarácie, ako sa nám tu niektorí pokúšajú pripísať. Dal by som do pozornosti, že existujú obce, ktoré vedú svoje deti k tomu, aby poznali svoju históriu, a ja som sa cez víkend zúčastnil otvorenia výstavy v Dunajskej Lužnej, kde deti kreslili Milana Rastislava Štefánika. Bolo to vďaka tomu, že v Dunajskej Lužnej pôsobí Spolok rodákov Milana Rastislava Štefánika z Košarísk, pobočka Dunajská Lužná, kde sa časť ľudí z Košarísk pôvodne presťahovala, a aktívne, aktívne budujú historickú pamäť vrátane udalostí v obci a zorganizovali kreslenie Milana Rastislava Štefánika deťmi od 1. po 8. ročník základnej školy, deťmi zo základnej umeleckej školy. A nebolo to len tak, že nakreslite niečo, oni sa o tom Štefánikovi rozprávali, pýtali sa naňho, rozmýšľali a bolo to vidieť aj na tých kresbách a maľbách, rôzne techniky, rôzny stupeň náročnosti, rôzne témy zo Štefánikovho života, takto treba postupovať, takto treba budovať pamäť národa, historické vedomie a povedomie aj u detí, nie tým, že formálne sa zle pripraveným návrhom predloží návrh na jednorazový štátny sviatok.
Beluský, Martin, poslanec NR SR (2021-07-02):
Ďakujem za slovo. Pán poslanec Dostál, vy ste môj pozmeňujúci návrh označili, že je účelový, a nazvali ste ho lex Cigániková, ale ja to trošku poopravím, ono to je v skutočnosti lex výkladová nejasnosť, pretože, áno, je pravda, že to vzniklo od toho výboru, ktorý viedla pani Cigániková, ale nie je to kvôli tomu, čo sa stalo, ale je to kvôli tomu, že následne sa zistilo, že v § 73 ods. 1 je napísané niečo iné ako v paragrafe, ako v § 80 zákona o rokovacom poriadku. V tom prvom paragrafe, ktorý sa týka práve prvého čítania, je napísané, že návrh zákona uvedie navrhovateľ zákona a po ňom vystúpi spravodajca, ktorého určí navrhnutý gestorský výbor. Ale v § 80 je napísané, a to sa týka druhého čítania, že ak gestorský výbor neurčí spoločného spravodajcu, určí ho predseda tohto výboru. A v tomto bola tá nejasnosť, že akým spôsobom sa má teda presne postupovať, a o tomto je tento pozmeňujúci návrh, aby bolo jednoznačne určené, akým spôsobom sa postupuje v týchto prípadoch. Vôbec sa to netýka toho, čo spravila pani Cigániková, ide o to, aby sa to, proste do budúcnosti takto nejasnosť nebola. A vy ste hovorili, že v tomto prípade sa budete pozerať na to, kto pozmeňujúci návrh prekladá, a že za neho nebudete hlasovať, ja vám to, pán poslanec, nejakým spôsobom nebudem vyčítať. U vás mi to vôbec ani nevadí, je to váš postoj, ktorý ja rešpektujem. A na záver vám chcem poďakovať za to, že ste hlasovali za to, aby som bol predseda jednej skupiny priateľstva. Ďakujem pekne za váš hlas.
Raši, Richard, podpredseda vlády SR pre investície a informatizáciu (2019-11-26):
Ďakujem pekne, príjemné popoludnie prajem. Vážený pán podpredseda Národnej rady Slovenskej republiky, ctené dámy poslankyne, vážení páni poslanci, dovoľte mi uviesť vládny návrh zákona, ktorým sa mení a dopĺňa zákon, ktorý pán podpredseda vlády, podpredseda Národnej rady predstavil. Ide o novelu zákona o štátnej službe, ktorú vypracoval Úrad vlády ako gestor tohto zákona a ústredný orgán štátnej správy pre štátnozamestnanecké vzťahy. Novela vychádza z aplikačnej praxe služobných úradov, z poznatkov Úradu vlády Slovenskej republiky aj z poznatkov Rady pre štátnu službu ako nezávislého koordinačného a monitorovacieho orgánu dohľadu nad dodržiavaním princípov štátnej služby. (Zaznievanie gongu.) Účelom tohto zákona je predovšetkým odstrániť podstatné aplikačné problémy, zjednodušiť a pružnejšie nastaviť niektoré inštitúty a zefektívniť fungovanie vnútorných vzťahov v systéme štátnej služby a viaceré navrhované zmeny a doplnenia by mali taktiež viesť k priaznivejšej úprave podmienok vykonávania štátnej služby. Predmetným návrhom zákona sa navrhuje tiež novelizácia niektorých ďalších právnych predpisov, a to zákona č. 39/1993 o Najvyššom kontrolnom úrade, zákona 552/2003 o výkone práce vo verejnom záujme a zákona 553/2003 Z. z. o odmeňovaní niektorých zamestnancov pri výkone práce vo verejnom záujme. Tento návrh bol prerokovaný v štyroch výboroch Národnej rady a pozmeňujúce a doplňujúce návrhy, ktoré boli prednesené a schválené, sú zapracované v spoločnej správe výborov Národnej rady v tlači č. 1693. V mene navrhovateľa vyjadrujem teda súhlas s týmito návrhmi. Ctené dámy poslankyne, vážení páni poslanci, dovoľujem si vás požiadať o podporu a schválenie predmetného návrhu zákona. Ďakujem pekne za pozornosť. Skončil som, pán podpredseda Národnej rady.
Michelko, Roman, poslanec NR SR (2024-09-17):
Ďakujem. Ja takisto pre členov výboru pre kultúru a médiá len pripomínam, že 12.05 h bude výbor, kde budeme, teda kandidátov do Rady STVR, takže hneď po hlasovaní príďte.
Danko, Andrej, podpredseda NR SR (2024-05-14):
Pani poslankyňa Kleinert. (Nie je prítomná, pozn. red.) Pani poslankyňa Mesterová. Nie je v sále. Pán poslanec Pročko, pripraví sa pán poslanec Dostál. Pokračujeme teda v rozprave. Pán poslanec Pročko je prihlásený do rozpravy, nie s faktickou. Máte desať minút vystúpenia od pultu. Nech sa páči. Pripraví sa poslanec Dostál.
Paška, Pavol, predseda NR SR (2013-12-18):
Dámy a páni, budeme pokračovať v prerušenej rozprave. Poprosím navrhovateľa aj spravodajcu, aby zaujali miesto. Pán poslanec Škripek bol, myslím, v rozprave, ak si dobre pamätám. Už skončil? Čiže pán poslanec Poliačik do rozpravy. Jáj, tak nech sa páči, pán navrhovateľ. (Pokračovanie rokovania o návrhu poslanca Národnej rady Slovenskej republiky Alojza Hlinu na vydanie zákona, ktorým sa dopĺňa zákon č. 40/1964 Zb. Občiansky zákonník v znení neskorších predpisov , tlač 808.)
Figeľ, Ján, podpredseda NR SR (2012-12-17):
Nech sa páči, Alojz Hlina.
Blaha, Ľuboš, podpredseda NR SR (2023-12-13):
Pán poslanec Vladimír Ledecký, máte procedurálny návrh? Ak to je to isté, tak nemusíte.
V. Veteška, podpredseda NR SR: (2007-10-16):
Vyhlasujem rozpravu za skončenú. A prerušujem rokovanie o tomto bode programu. Budeme pokračovať. Ďalším bodom programu bude prvé čítanie o vládnom návrhu zákona o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov (tlač 442). Návrh na pridelenie je č. 438. Pán minister, nech sa páči.
Grendel, Gábor, podpredseda NR SR (2023-06-16):
Na vystúpenie pána poslanca Čekovského bude reagovať s faktickou poznámkou pán poslanec Dušan Jarjabek.
Baránik, Alojz, poslanec NR SR (2022-10-05):
No, Ondrej Dostál, súhlasím s tým, že tento zákon, ak by bol prijatý, asi by bol nie príliš efektívny inak, ako prípadne nejaký politický inštrument na preukazovanie protikorupčnej sily tejto závažnej koalície, pretože ja si predstavujem vnútrokoaličné prijímanie tohto návrhu asi tak, že niečo sa vymyslí, potom sa na tom pracuje ešte trochu, trochu sa robí nejaký frmol, no potom sa to predloží do konania, ktoré by som označil ako hlavný schvaľovací proces zabezpečujúci neefektívnosť protikorupčných opatrení, to znamená, to je SME RODINA, tí povedia áno, je to dostatočne neefektívne a blbé a nefunkčné na to, aby sa to mohlo prijať, no a potom to koalícia prijme. Čiže na takýto návrh sa naozaj nedá hľadieť inak, ako tak, že je to len na oko pozlátko.
P. Paška, predseda NR SR: (2009-10-22):
(Hlasovanie.) 140 prítomných, 130 bolo za, 10 sa zdržali. Konštatujem, že sme návrh pridelili výborom na prerokovanie a určili aj lehoty. Dámy a páni, blíži sa 12.00 hodina, odporúčam, aby sme prerušili rokovanie. Vyhlasujem obedňajšiu prestávku. Samozrejme, dám ešte slovo tým, ktorí chcú a budeme pokračovať o 14.00 hodine pravidelným bodom hodina otázok. Pán predseda výboru Urbáni.
Pčolinský, Peter, podpredseda NR SR (2023-02-17):
Ďakujem pekne. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť ústne. Jeden pán poslanec. Uzatváram možnosť prihlásiť sa ústne. Nech sa páči, pán poslanec Karahuta.
Blanár, Juraj, podpredseda NR SR (2021-03-30):
Teraz, pán poslanec Ondrej Ďurica.
Heger, Eduard, podpredseda vlády a minister financií SR (2020-11-24):
Ďakujem veľmi pekne, pán predsedajúci. Ako som povedal, vlastne toto je ten ďalší zákon v sérii tých technických, kde sa jedná o transpozíciu smernice Európskej únie. Takže opäť nechám priestor, ak chcete vystúpiť, ak nie, tak vás prosím o podporu. Ďakujem veľmi pekne.
Blanár, Juraj, podpredseda NR SR (2021-09-21):
O slovo požiadal predseda Národnej rady. Nech sa páči, pán predseda, máte slovo.
Kollár Boris, predseda NR SR (2021-11-30):
Prosím, prezentujme sa a hlasujeme. (Hlasovanie.) Prítomných 127 poslancov, za 87, proti žiadny, zdržalo sa 38, nehlasovali 2. Uvedený návrh sme schválili.
Ondruš, Branislav, poslanec NR SR (2011-10-18):
No, ďakujem pekne, Stano, za tvoje vystúpenie. Preto, lebo v podstate opäť si, tak ľudovo povedané, zabŕdol do tej problematiky, o ktorej som tak v krátkosti hovoril na záver svojej predošlej faktickej poznámky. Na margo toho, čo si hovoril, že čo to bude znamenať napríklad v školstve, čo sa týka verejného stravovania detí v školách, čo sa týka dotácií a fungovania, resp. financovania verejnej dopravy a podobne, ja musím opäť vysloviť neuveriteľný údiv nad tým, že v doložke vybraných vplyvov k tomuto zákonu sa uvádza, že táto legislatívna zmena nebude mať žiadne sociálne vplyvy, napríklad žiadne vplyvy na hospodárenie obyvateľstva alebo na sociálnu exklúziu. Ja si skutočne neviem predstaviť, ak by tomuto zákonu predchádzali naozaj seriózne prepočty a analýzy, ktoré by už vopred ukázali na tie negatívne dopady, ktoré si napríklad aj ty vo svojom vystúpení hovoril, ako by bolo možné označiť, čo sa týka dopadov tohto zákona za zákon, ktorý nemá žiadne sociálne, žiadne dopady, pokiaľ ide o sociálne vplyvy, napríklad vplyvy na hospodárenie obyvateľstva alebo sociálnu exklúziu. Ak my dáme menej peňazí do škôl, ak my dáme menej peňazí do školských jedální, ak dáme menej peňazí na verejnú dopravu, je celkom isté, že to bude mať negatívne dopady alebo negatívne vplyvy na hospodárenie obyvateľstva a z tohto hľadiska jednoducho aj tá doložka vybraných vplyvov, tak ako ju tu máme, nás zavádza a klame. A ja si myslím opäť, že práve preto je dobré, že tu sedia, v tomto parlamente ľudia, ktorí sú priamo zo samosprávy, lebo nám môžu ukázať, že aj tie údaje k tomuto zákonu, ktoré nám vláda predložila, sú živé.
Vaľová, Jana, poslankyňa NR SR (2014-12-11):
Ďakujem veľmi pekne. Ja chcem povedať, že opäť je tu predkladaný nejaký návrh, ktorý je len vytrhnutý z kontextu, alebo ako riešiť volebný zákon. Pretože toto, čo je tu predkladané, môžu ľudia povedať, že to je nejaká časť, ktorá potom, a o chvíľu vysvetlím, podporí ďalšiu inú časť alebo inú lavínu. Tento návrh podali ľudia, ktorí prakticky nerobia voľby alebo nerobia v samospráve, ktorí teoreticky niečo počujú a vidia na livestreamoch a na facebookoch. To poviem úplne jasne. U nás v mestskom zastupiteľstve, keď som teraz kandidovala za primátorku, bolo 30 členov okrskovej komisie. Ja sa pýtam, čím ďalej, tým viac sú pre štát drahšie voľby. Áno, povedzme si, že môžu všetci kandidovať, povedzme si, že môže byť aj nezávislý, ale nech tam idú bezodplatne. Viete, čo to stojí štát, mestá a obce? Aké podvody sa tam môžu konať? O čom to rozprávate? Tridsať členov. Ja som si pozrela, na Slovensku je 132 politických strán. A teraz si predstavte, že to začnú využívať ako na východe, že za jeden deň dostanete 50 euro, to je skoro ako dávka v hmotnej núdzi na mesiac, 60 eur za odpracovanú prácu, a ešte sú takí špekulanti ako u nás, že tí, ktorí si založia politickú stranu, veď vznikajú nám strany ako huby po daždi, tak zoberú od tých ľudí po 10 euro a keď dajú 300 ľudí, tak 3-tisíc euro zarobia každé voľby. To sa bežne deje. A vy ešte rozprávate, aby aj nezávislí kandidáti mali, aj hentakí kandidáti. Veď do Európskeho parlamentu kandidovalo 29 politických strán. U nás v meste 30 – 40 ľudí v okrsku, veď my ich nemáme kde dať. Tak si povedzme, že áno, ale riešme situáciu ako takú. Nech si to platia strany, alebo nech idú títo ľudia robiť zdarma, ak to takí sú cítiaci a to cítia. Pretože zase tu vnášate niečo, čo vôbec v praxi spustí ďalšiu lavínu a precedens, lebo už naozaj my tých ľudí nemáme v okrskoch kde dať a štát to stojí toľko peňazí, že každý zakladá strany ako huby po daždi a nakoniec zistíme, že ich budeme dávať na chodby, že ich bude 70, 80 a ešte aj 500 nezávislých. Tak sa pozrite na to pragmaticky, vážení! (Reakcia z pléna.)
Kollár, Boris, predseda NR SR (2022-05-25):
Prosím, prezentujme sa a hlasujeme. (Hlasovanie.) Prítomných 129 poslancov, za 83, proti 5, zdržalo sa 41. Uvedený návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Jurinová, Erika, podpredsedníčka NR SR (2012-07-03):
S reakciou na faktické poznámky pán poslanec Osuský.
Danko, Andrej, predseda NR SR (2017-05-16):
Ďakujem. Pán poslanec Kollár, pripraví sa pán poslanec Budaj.
Šeliga, Juraj, podpredseda NR SR (2020-05-20):
Ďakujem. Pán poslanec Kuffa.
I. Pásztor, poslanec: (2005-10-25):
V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený vládny návrh spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Návrh zákona obsahuje doložku zlučiteľnosti s právom Európskej únie, z ktorej vyplýva, že v práve Európskej únie problematika návrhu zákona nie je upravená. Návrh sa netýka prioritných oblastí uvedených v čl. 70 Európskej dohody o pridružení v čl. 81 upravujúcom oblasť životného prostredia. Problematika návrhu zákona nie je prioritou podľa Partnerstva pre vstup. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že uvedený vládny návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky zo 6. októbra 2005 č. 1354 podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre verejnú správu a Výbor Národnej rady Slovenskej republiky pre ľudské práva, národnosti a postavenie žien. Za gestorský výbor navrhujem Výbor Národnej rady Slovenskej republiky pre verejnú správu. Odporúčam, aby výbory predmetný vládny návrh zákona prerokovali v lehote do 30 dní a gestorský výbor v lehote do 31 dní od prerokovania vládneho návrhu zákona v prvom čítaní. Ďakujem, pán podpredseda, prosím vás, otvorte rozpravu.
Stohlová, Tamara, poslankyňa NR SR (2024-05-21):
Ďakujem pekne za slovo aj za faktické poznámky kolegov, teda kolegyne a kolegu. Ja teda veľmi zdieľam tieto pocity a z tohto celého procesu, ako to tu prebieha. Ďakujem pani poslankyni Kolíkovej za to, že si presne všimla to slovíčko „spresňujú“. To je iba jeden z mnohých nesúladov, z mnohých problematických bodov toho procesu a toho, ako vyzerá ten pozmeňujúci návrh. Ako vravím, my sme došli na výbor, dostali sme ho tam na stôl predložený, v momente začal výbor, pričom my máme povinnosť, aby sme predkladali tie pozmeňujúce návrhy 24 hodín dopredu, čo je podľa mňa absolútne minimum, aby bolo možné si ich nejakým spôsobom aspoň pozrieť. Ako sa dá potom viesť o nich debata, či už na výboroch, alebo aj tu v pléne, lebo vlastne nám skončil výbor a v momente nám začala rozprava tu. A ja som si sama uvedomovala, že to, čo hovorím v tej rozprave, jednoducho nereflektuje dostatočne ten pozmeňujúci návrh, pretože nebolo čas ho preštudovať. A ja teda napríklad som nepočula ani na výbore jeden argument, že prečo teda zavádzame pre mestá a obce ten obvod 60 cm, že prečo sme si práve tento rozmer vybrali. Nepočula som argument, prečo napríklad brehové porasty sa týmto pozmeňujúcim návrhom neochránia. Prečo napríklad chránený areál Bežnisko, ktoré som už mnohokrát spomínala ako veľmi dobrý príklad, prečo sa ten takýmto pozmeňujúcim návrhom nechráni. A čo sa týka toho zastavaného územia, ktoré spomínal aj pán poslanec Ledecký, tak ja mám dokonca informáciu, že takto ak to bude schválené, ak sa takto bude o tom pojednávať, tak to bude ešte aj problém v súvislosti s jednou z iks noviel stavebného zákona, pretože tá oveľa prísnejšie s touto definíciou narába. Tak som zvedavá, ako sa s tým potom vysporiada vláda. No a ten pozmeňujúci návrh máte k dispozícii už vyše týždňa. Takže ja len znova apelujem na to, aby ste si tie ustanovenia pozreli, zvážili, sú to všetko prínosné veci, pretože opäť, v tomto, v tomto kontexte pomoc poľnohospodárom a zároveň zachovanie ochrany prírody sa nevylučuje, naopak, mnohokrát dopĺňa a mnohokrát máme v tomto smere rovnaké ciele. A opäť, ešte jeden apel si dovolím, tento, táto novela z nášho pohľadu nemá čo ísť skráteným legislatívnym konaním a vidíme to aj v týchto rozpravách aj v rozpravách na výbore, že tá riadna diskusia s zainteresovaním všetkých relevantných subjektov vrátane samospráv, vrátane poľnohospodárov, poľovníkov by prispela k tomu, aby sme naozaj prišli s riešením, ktoré bude kvalitné a s ktorým sa aj tieto jednotlivé subjekty zhodnú, lebo napríklad samosprávy s tou predkladanou vládnou novelou nesúhlasia.
Hort, Milan, podpredseda NR SR (2010-12-09):
Nech sa páči, pán minister.
Martvoň, Anton, poslanec NR SR (2013-02-12):
Ďakujem pekne. Pán poslanec Novotný a zároveň aj pán poslanec Kaník, ja to znova zopakujem, myslím si, že tento váš návrh novely zákona o priestupkoch je úplne zlý, nešťastný. Nebudem tu hovoriť o tom, že sa pripravuje rómska reforma, to v podstate ste sami povedali, viete o tom dobre. Čo si ja dovolím na to upozorniť a povedať, je to, že to, čo sa vy tu snažíte zaviesť, je pokus o zavedenie nútených prác mladých ľudí alebo detí. Z toho dôvodu v súčasnosti aj sám pán poslanec Novotný to povedal, že 15-ročných považuje za deti. Áno, 15-roční sú považovaní za deti alebo mladiství v podstate sú potom do toho 18. roku, ale situácia je taká, títo ľudia 15-roční, pri ktorých by sa to už dotýkalo, nemajú, ale 14,5-roční nemajú ešte ani občiansky preukaz. Občiansky preukaz sa vydáva od 15. roku veku. Zároveň zopakujem to, čo som povedal naposledy, pracovnoprávna subjektivita je až od 15. roku veku. Jedine Zákonník práce dáva výnimku, že niekedy môžu aj mladší ľudia pracovať, ale je to iba na účely ich vzdelávania ako takého. Čiže čo vy sa tu chcete, čo sa tu pokúšate zaviesť, je nútená práca mladých ľudí, nehovoriac o tom, že dávate také zvané pseudoargumenty, lebo aj v súčasnosti za spáchaný priestupok, za škodu spôsobenú priestupkom zodpovedajú rodičia tých detí, čiže aj v súčasnosti je to riešiteľné. Na jednej strane. Na druhej strane, viete, vy tu poukazujete na marginalizované skupiny, na Rómov. No toto sa dotkne celého Slovenska, čiže vy tým, že za účelom toho, že chce riešiť rómsku otázku a mladých Rómov, budete týmto robiť nútených robotníkov zo všetkých mladých na Slovensku, ktorí majú teda viac ako 14 rokov. Čiže ďakujem pekne za takúto novelu.	Ďakujem.
Cigániková, Jana, poslankyňa NR SR (2020-03-20):
Pán Fico, voľby prebehli, ľudia si zvolili a ľudia si zvolili s tým, že aj o Borisovi Kollárovi oni veľmi dobre vedia, napríklad koľko má detí s koľkými ženami (smiech v sále), vedia, s kým všetkým má fotku. Vy hovoríte, že fotku s mafiánmi. Ale viete, pán Fico, to je, ako lepšie je mať fotku s mafiánmi, jak byť mafiánom. Hovoríte, a ľudia to vedia teda, že má nevhodnú komunikáciu, vedia to. Viete, prečo to vedia? Lebo Boris sa postavil a povedal ľuďom, áno, toto som spravil zle, toto je moja chyba, takýto som. A napriek tomu ho zvolili. Vy ste celú dobu vždy klamali! Váš Glváč sa priznal, až keď mu na to, až keď sa to prevalilo, dovtedy zapieral. A teraz vy tu idete niekoho poučovať?! Takže, áno, Boris má chyby, ale ľudia ho zvolili. Vy ste ľudí vždy klamali. Len preto vaši tajtrlíkovia	majú tie tisíce hlasov, lebo ich klamete. A keď vám smiem pripomenúť, vy, čo idete súdiť, hovoriť o tom, kto je alebo nie je vhodný, vy ste mali Troškovú za štátnu radkyňu, vy ste bývali v Bonaparte u daňového podvodníka, vy nosíte hodiny, na ktoré ste v živote nezarobili, kryli ste zlodejiny a zlodejov a vďaka tomu ste túto krajinu dostali do takej situácie, že tí špinavci, ktorých ste chránili, si dovolili vraždiť, lebo sa cítili vami krytí. Možno mal Boris Kollár nevhodnú komunikáciu, ale vy ste nevhodný celý, ako ste! Mali by ste sa hanbiť, nemáte ani kožu na tvári a nie tu vykrikovať, rozprávať a niekoho súdiť! (Potlesk.)
Grendel, Gábor, podpredseda NR SR (2020-03-24):
Pani poslankyne, páni poslanci, chcem sa opýtať, či všetci využili svoje právo hlasovať v tajnej voľbe, teda ktorí sa chceli zúčastniť na hlasovaní. Ak áno, ukončujem tajnú voľbu. (Spracúvanie výsledkov tajného hlasovania.)
M. Číž, podpredseda NR SR: (2009-04-21):
Teraz dávam slovo spravodajcovi, ktorého určil navrhnutý gestorský výbor, pre verejnú správu a regionálny rozvoj, pánovi poslancovi Petrovi Dubravayovi. A prednesie spravodajskú správu k poslaneckému návrhu pani poslankyne Gibalovej.
E. Bauer, poslankyňa: (2003-09-17):
Konštatujem, že uvedený návrh zákona spĺňa z formálnoprávnej stránky všetky náležitosti uvedené v § 67 a § 68 zákona o rokovacom poriadku, ako i náležitosti určené v legislatívnych pravidlách. Teda návrh zákona obsahuje paragrafové znenie a dôvodovú správu. Predložený návrh zákona navrhuje ustanoviť životné minimum ako spoločensky uznanú minimálnu hranicu príjmov fyzickej osoby, pod ktorou nastáva stav jej hmotnej núdze. V porovnaní s platným zákonom o životnom minime dochádza k zásadnej zmene v tom, že sa navrhuje životné minimum na ním stanovené účely ponechať v nezmenenej forme, ale na účely štátnych sociálnych dávok navrhuje sa postupovať už odlišným spôsobom. Z uvedeného dôvodu návrh zákona upravuje zmeny a doplnenia v zákonoch upravujúcich problematiku štátnych sociálnych dávok. Dôvodom navrhovaného zákona sú najmä prebiehajúce systémové zmeny v oblasti dávok štátnej sociálnej podpory a sociálnej pomoci. Navrhovaná úprava je v súlade s Ústavou Slovenskej republiky. Realizácia navrhovanej právnej úpravy nezakladá nároky na štátny rozpočet a rozpočty obcí alebo vyšších územných celkov ani nároky na pracovné sily. S ohľadom na oprávnenia, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada uzniesla v zmysle § 73 ods. 3 písm. c) zákona o rokovacom poriadku, že po rozprave odporučí uvedený návrh zákona prerokovať v druhom čítaní. Súčasne odporúčam v zmysle § 73 ods. 1 zákona o rokovacom poriadku v súlade s rozhodnutím predsedu Národnej rady Slovenskej republiky č. 322 z 13. augusta prideliť návrh zákona na prerokovanie ústavnoprávnemu výboru, Výboru Národnej rady Slovenskej republiky pre financie, rozpočet a menu, výboru pre ľudské práva, národnosti a postavenie žien a výboru pre sociálne veci a bývanie. Za gestorský výbor navrhujem v súlade s citovaným rozhodnutím predsedu Národnej rady výbor pre sociálne veci a bývanie. Súčasne navrhujem, aby výbory, ktorým bol uvedený návrh pridelený, ho prerokovali v lehote do 30 dní a gestorský výbor aby ho prerokoval do 31 dní od jeho prerokovania v prvom čítaní na schôdzi Národnej rady. Ďakujem, pani predsedajúca. Skončila som, prosím, otvorte rozpravu. Z. Martináková, podpredsedníčka NR SR: Ďakujem, pani poslankyňa. Otváram všeobecnú rozpravu. Písomne sa neprihlásil do rozpravy žiaden poslanec. Prosím, nech sa páči, môžete sa hlásiť ústne do rozpravy. Nehlási sa nikto. Uzatváram možnosť hlásiť sa ústne do rozpravy. Vyhlasujem všeobecnú rozpravu za skončenú. Prerušujem rokovanie o tomto bode programu. Budeme pokračovať prvým čítaním o vládnom návrhu zákona o prídavku na dieťa . Vládny návrh zákona ste dostali ako tlač 324, návrh na jeho pridelenie na prerokovanie výborom máte v rozhodnutí pod č. 323. Pán minister práce, sociálnych vecí a rodiny pán Kaník, prosím, aby ste vládny návrh zákona o prídavku na dieťa v snemovni odôvodnili.
Dostál, Ondrej, poslanec NR SR (2011-10-11):
Pani poslankyňa Dubovcová, vláda pochopiteľne má ústavné právo spojiť hlasovanie o dôvere s hlasovaním o nejakej veci. Vláda to aj urobila. Ja sa v rámci slobody prejavu zasa môžem pýtať na dve absurdne spojené a nesúvisiace veci a niekto, koho sa pýtam, mi môže odpovedať, alebo nemusí odpovedať, alebo mi môže odpovedať, ako chce. Hrať sa na to, že ktoré hlasovanie je s ktorým spojené, ktoré je prvé a ktoré je druhé, no obe hlasovania sú dôležité. Nie je to tak, že hlasujeme o jednej veci a je úplne jedno to, čo je s tým spojené. Pán poslanec Chren, tie slová do kameňa, to som naozaj len citoval, autorka je Lucia Piusi, ja som len trochu sa snažil rozviesť jej základnú myšlienku. Ale ak niečo treba vytesať do kameňa, tak tú základnú myšlienku. A pán poslanec Matej, no tak to rád si vypočujem, ako výrazne a zásadne sa zmenila Európska únia. Európska únia sa stále výrazne a zásadne mení, len nemám ten pocit, že Európska únia sa mení tým správnym smerom. Európska únia dnes smeruje k ešte väčšej centralizácii, k ešte väčšej harmonizácii a euroval je dôležitý krok na ceste týmto smerom. Ja neviem, s OKS, že by niekto s nami preberal nejaké kompromisy, ale môžem za seba povedať, že ja nevidím problém iba v tom, akým spôsobom bude Slovensko do eurovalu zapojené, ja si myslím, že euroval by nemal byť schválený nielen kvôli Slovensku, ale aj kvôli Európskej únii. A ak raz bude schválený, tak aj ak by sa prijal nejaký kompromis, tak ten kompromis veľmi rýchlo vyprší a my budeme do toho vtiahnutí úplne naplno.